РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/388-21

21. септембар 2021. године

Б е о г р а д

З А П И С Н И К

60. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО

НАРОДНЕ СКУПШТИНЕ, ОДРЖАНЕ 21. СЕПТЕМБРА 2021. ГОДИНЕ

 Седница је почела у 17.00 часова.

 Седницом је председавала Јелена Жарић Ковачевић, председник Одбора.

 Седници су присуствовали чланови Одбора: Невена Веиновић, Угљеша Мрдић, Илија Матејић, Жељко Томић, Миленко Јованов, Виолета Оцокољић, Оља Петровић, Вук Мирчетић, Дубравка Краљ и Лука Кебара.

Седници је присуствовао и Дејан Кесар, заменик члана Одбора Ђорђа Тодоровића.

 Седници нису присуствовали чланови Одбора: Ђуро Перић, Тома Фила, Марија Јевђић, Јован Палалић и Балинт Пастор, нити њихови заменици.

 Члан Одбора Миленко Јованов напустио је салу у којој се одржавала седница у току разматрања прве тачке дневног реда.

Седници Одбора је присуствовао и Владимир Винш, виши саветник у Министарству правде и члан Радне групе за израду акта о промени Устава Републике Србије.

 На предлог председника, Одбор је једногласно (12 гласова за) одлучио да предложени дневни ред допуни тачком 3. која гласи: „3. Одлука о престанку рада Радне групе за израду акта о промени Устава Републике Србије коју је образовао Одбор за уставна питања и законодавство.“ и утврдио следећи дневни ред у целини

**Д н е в н и р е д:**

 1. Утврђивање текста акта о промени Устава Републике Србије, који ће Одбор за уставна питања и законодавство доставити председнику Народне скупштине, ради подношења захтева за мишљење Венецијанској комисији;

 2. Утврђивање текста уставног закона за спровођење Устава Републике Србије, који ће Одбор за уставна питања и законодавство доставити председнику Народне скупштине, ради подношења захтева за мишљење Венецијанској комисији;

 3. Одлука о престанку рада Радне групе за израду акта о промени Устава Републике Србије коју је образовао Одбор за уставна питања и законодавство.

 **Прва тачка дневног реда:** Утврђивање текста акта о промени Устава Републике Србије, који ће Одбор за уставна питања и законодавство доставити председнику Народне скупштине, ради подношења захтева за мишљење Венецијанској комисији

У дискусији поводом ове тачке дневног реда учествовали су: Угљеша Мрдић, Дубравка Краљ, Вук Мирчетић, Дејан Кесар, Илија Матејић, Владимир Винш и Јелена Жарић Ковачевић.

Одбор је једногласно (11 гласова за) одлучио да прихвати предлог Јелене Жарић Ковачевић о измени амандмана IV.

Одбор је већином гласова (10 гласова за, 1 уздржан) одлучио да прихвати предлог Вука Мирчетића о допуни амандмана VI став 1.

Одбор је једногласно (11 гласова за) одлучио да прихвати предлог Јелене Жарић Ковачевић о измени амандмана VIII.

Одбор је једногласно (11 гласова за) одлучио да прихвати предлог Угљеше Мрдића о допуни амандмана IX став 3.

Одбор је већином гласова (10 гласова за, 1 уздржан) одлучио да прихвати предлог Дејана Кесара о допуни амандмана IX ст. 4. и 6.

Одбор је једногласно (11 гласова за) одлучио да прихвати предлог Угљеше Мрдића о допуни амандмана X став 1.

Одбор је већином гласова (10 гласова за, 1 уздржан) одлучио да прихвати предлог Вука Мирчетића о измени амандмана XIII став 9.

Одбор је једногласно (11 гласова за) одлучио да прихвати предлог Илије Матејића о допуни амандмана XIV став 3.

Одбор је једногласно (11 гласова за) одлучио да прихвати предлог Илије Матејића о измени амандмана XVII став 1.

Одбор је већином гласова (10 гласова за, 1 уздржан) одлучио да прихвати предлог Вука Мирчетића о измени и допуни амандмана XVIII ст. 2 и 6.

Одбор је једногласно (11 гласова за) одлучио да прихвати предлог Илије Матејића о измени и допуни амандмана XXI став 6.

Одбор је већином гласова (10 гласова за, 1 уздржан) одлучио да прихвати предлог Јелене Жарић Ковачевић да се у амандману XIII став 1. предложи алтернатива у вези састава Високог савета судства.

Одбор је већином гласова (10 гласова за, 1 уздржан) одлучио да прихвати предлог Угљеше Мрдића о допуни амандмана XXIV став 1.

Одбор је већином гласова (10 гласова за, 1 уздржан) одлучио да прихвати предлог Вука Мирчетића о допуни амандмана XXIV став 1.

Одбор је већином гласова (10 гласова за, 1 уздржан) одлучио да прихвати предлог Угљеше Мрдића о допуни амандмана XXVI додавањем три нова става.

Одбор је једногласно (11 гласова за) одлучио да прихвати предлог Илије Матејића о измени амандмана XXVII.

Одбор је једногласно (11 гласова за) одлучио да прихвати предлог Илије Матејића о изменама и допуни амандмана XXVII став 4.

Одбор је једногласно (11 гласова за) одлучио да прихвати предлог Илије Матејића о измени амандмана XXIX став 1.

Одбор је једногласно (11 гласова за) одлучио да прихвати предлог Дејана Кесара да се израз“ јавни тужилац који руководи јавним тужилаштвом“ замени изразом „главни јавни тужилац“ кроз све амандмане у којима се тај израз наводи.

Одбор је једногласно (11 гласова за) одлучио да прихвати предлог Дејана Кесара да се Амандмани XIV и XV споје из разлога нормативне економичности и изврши пренумерација амандмана.

Одбор је једногласно (11 гласова за) утврдио текст акта о промени Устава Републике Србије, који ће Одбор за уставна питања и законодавство доставити председнику Народне скупштине, ради подношења захтева за мишљење Венецијанској комисији.

**Друга тачка дневног реда:** Утврђивање текста уставног закона за спровођење Устава Републике Србије, који ће Одбор за уставна питања и законодавство доставити председнику Народне скупштине, ради подношења захтева за мишљење Венецијанској комисији

Одбор је једногласно (11 гласова за) утврдио текст уставног закона за спровођење Устава Републике Србије, који ће Одбор за уставна питања и законодавство доставити председнику Народне скупштине, ради подношења захтева за мишљење Венецијанској комисији.

**Трећа тачка дневног реда:** Одлука о престанку рада Радне групе за израду акта о промени Устава Републике Србије коју је образовао Одбор за уставна питања и законодавство

Одбор је једногласно (11 гласова за) одлучио да Радна група за израду акта о промени Устава Републике Србије, коју је образовао Одбор (04 број: 02-1169/21 од 23. јуна 2021. године, 04 број: 02-1169/21-2 од 29. јуна 2021. године и 04-1169/21-3 од 6. јула 2021. године), престаје са радом 21. септембра 2021. године, када је престала потреба за њеним даљим радом имајући у виду чињеницу да је извршила задатак који јој је био поверен.

 Седница је завршена у 18,05 часова.

 Саставни део записника чине стенографске белешке.

 СЕКРЕТАР ПРЕДСЕДНИК

др Радоје Церовић Јелена Жарић Ковачевић